**Innspill til Prop. 1 S (2021 – 2022) Kulturdepartementet**

Norske kulturhus er kulturhusenes interesseorganisasjon Vi styrker styrke medlemmenes stolthet og kompetanse, og synliggjøre kulturhusenes betydning for samfunnet.

Våre 130 medlemmer har spisskompetanse som profesjonelle arrangører. Med om lag 14,5 millioner besøkende hvert år – i ett «ikke-korona-år» - er våre medlemmer viktig pådriver i utviklingen av lokale møteplasser i lokalsamfunnet.

Norske Kulturhus er finansiert gjennom medlemskontingent, uten støtte fra Kulturråd eller over kulturbudsjettet. Konsert- og kulturhusene finansierer medlemsorganisasjonen over egne driftsbudsjetter, da de ser nytten av å stå sammen. I pandemiårene har dette blitt ekstra tydelig.

Med en felles stemme har vi kunne bidratt aktivt og konstruktivt inn mot politisk ledelse. Dette har vi opplevd som gjensidig nyttig.

Det er dog ikke til å stikke under en stol at vi har begrensede midler og i en gjenoppbyggingsfase vil vi gjerne få muligheten til å bidra i enda større grad enn før.

*Norske kulturhus søker tilskudd over kapittel 320, post 74.*

Kapittel 320, post 74: Tilskudd til organisasjoner og kompetansesentre m.m. Kommentarer til tildelingen til Bærum kulturhus, Dans Sørøst-Norge. Bærum kulturhus og Dans Sør-Øst-Norge er foreslått med en bevilgning på 4 385 000. *Norske kulturhus mener: Det er svært positivt at styrkningen av dansefeltet fortsetter.*

**Kapittel 325 – Post 77 - Stimuleringsmidler til kultur, frivillighet og idrett ifb. covid-19**   
Kulturlivet er fortsatt hardt rammet av pandemien, og konsekvensene av denne er noe feltet vil merke i lang tid fremover.

Vi har en stor jobb foran oss med å bygge opp igjen norsk kulturliv, skape aktivitet blant frivillige og profesjonelle, få publikum tilbake til arrangementene og å sikre og ivareta alle ledd i næringskjeden. Det er derfor skuffende at det ikke er tatt høyde for dette i forslaget til Statsbudsjett for 2022.

*Norske kulturhus ber om at det avsettes midler til kompensasjons- og stimuleringsordninger også i 2022, som et viktig ledd i gjenoppbyggingen av kulturfeltet.*

*Ordningene må justeres og tilpasses nåsituasjonen, hvor smittevernrestriksjonene er opphevet, men hvor koronakrisen fortsatt gjør seg gjeldende både innen kulturfrivilligheten og kulturnæringene.*

**KAPITTEL 11 – Omtale av klima og miljøsaker**

Norske kulturhus har, sammen med Norsk teater- og orkesterforening, Virke og Norske Konsertarrangører utarbeidet et Grønt veikart for kunst- og kultursektoren. Veikartet skal gi overordnet status, sette konkrete mål og foreslå tiltak for å redusere klimaavtrykket i kunst- og kultursektoren.

*Norske kulturhus mener: Grønt veikart omtales i hederlige ordlag i budsjettforslaget, men følges ikke opp med midler. Veikartet er i sin helhet initiert av sektoren, men i tråd med behovet for**tiltak som nå kan gi fart ut av krisen foreslår vi midler knyttet til oppfølging av Grønt veikart for kultursektoren.*

**Kapittel 5.2 Fordelingen av spilleoverskuddet i 2021**

**Kommentarer til fordelingen av spilleoverskuddet i 2021, for desentralisert ordning for kulturbygg, samt kommentarer og forventninger til fordelingen av spilleoverskuddet 2022, for samme ordning.**

Tildelingen til desentralisert ordning for regionale kulturbygg og Kulturrom kommer fra spilloverskuddet til Norsk Tipping, men disse midlene tildeles ikke endelig før i mai 2022.

*Husk arenapolitikken!**Norske kulturhus har en tydelig forventing om en styrking av satsingen på kulturlokaler, og at kuttene i desentralisert ordning reverseres. Vi ser at det mer enn noen gang er viktig med tilskuddsordninger som kan bidra til en langsiktighet for landets kulturrom – også etter krisen.*

Norske kulturhus støttet utvidelsen av oppdraget til Kulturrom i 2019. Med denne utvidelsen fulgte en tydelig forventning om at ordningen skulle tilføres friske midler for å kunne imøtekomme de nye oppgavene.

*Norske kulturhus oppfordrer Familie- og kulturkomiteen til å styrke ordningen ved fordeling av spilloverskuddet for 2022.*

**Kapittel 5.2.1 Tildeling av spillemidler til kulturformål**Også i år ser vi at antall tilskudd som skal fordeles over kulturandelen til spillemidlene, øker istedenfor å gi forutsigbarhet og styrke til de eksisterende ordningene.

*Norske kulturhus ber familie- og kulturkomiteen sørge for en prinsipiell gjennomgang av hva som finansieres over kulturens andel av spilleoverskuddet.*

**Kap. 323 Musikk og scenekunst** – post 01 og 02– Riksteatret

Om lag 70 av landets 130 konsert- og kulturhus er arrangører/scener for Riksteatret. Blant kulturhusene som ikke er omfattet av Riksteatrets tilbud er det et stort ønske om å bli en del av ordningen.

I budsjettforslaget nevnes det at man vil se nærmere på Riksteatrets rolle og funksjon og hvordan virksomheten svarer på behov og utfordringer som finnes på scenekunstområdet, blant annet når det gjelder mål om å gi et tilbud av scenekunst som oppleves som relevant og representativt for befolkningen i Norge.

*Vi kommer med en tydelig oppfordring til å involvere Norske kulturhus når Riksteatret skal evalueres. Benytt den infrastrukturen som kulturhusene utgjør, og styrk Riksteatret som målbart når ut til publikum over hele landet.*

**Kapittel 320 – Post 55 - Norsk kulturfond**   
Det er bekymringsverdig at budsjettforslag for Norsk kulturfond ikke engang dekker lønns- og prisveksten.

*Norske kulturhus mener Norsk kulturfond må styrkes slik at nye aktører kan få tilskudd, eksisterende tiltak kan utvikles, samt at pris- og lønnsvekst blir kompensert i tildelingene.*